Slika, ki vsebuje besede risba

Opis je samodejno ustvarjen

Koper, maj 2021

**PODJETNO NAD IZZIVE – nov program za bodoče podjetnike – 2. razpis**

Regionalni razvojni center s svojimi projekti spodbuja in podpira razvoj novih podjetnikov. V letu 2021 smo pričeli z izvedbo projekta **PODJETNO NAD IZZIVE – PONI Obalno-kraška.** Z njim bomo svetovalno, mentorsko ter finančno podprli posameznike, ki se na podjetniško pot šele odpravljajo.

Na spletni strani [www.rrc-kp.si](http://www.rrc-kp.si) je objavljen **2. javni razpis za vključitev prve skupine udeležencev** v program PONI. Rok za oddajo vloge je **15. 6. 2021.**

Več o programu PONI in 2. javnem razpisu najdete spodaj.

**Program PONI**

**GLAVNI NAMEN:** Podjetniško usposabljanje oseb, ki si želijo realizirati svojo podjetniško idejo. Cilj projekta je zagon novih podjetij.

**CILJNA SKUPINA:** Potencialni podjetniki (osebe s podjetniškimi idejami) ne glede na starost, spol in izobrazbo. Pogoj je, da izkazujejo namen in interes za [podjetništvo](https://www.rc-nm.si/podjetnistvo/).

**VSEBINA:** Udeleženci projekta bodo pri RRC Koper zaposleni za obdobje štirih mesecev. V tem času bodo pridobivali podjetniška znanja, ki so potrebna za samostojno podjetniško pot. Pod [strokovnim mentorstvom](https://www.rc-nm.si/mreza-svetovalcev/) in s pomočjo usposobljenih svetovalcev bodo izdelali poslovni model in poslovni načrt. Povezovali so bodo s podjetniki v spodbudnem in dobro opremljenem [podjetniškem okolju](https://www.rc-nm.si/podjetniski-inkubator/).

**VKLJUČITEV V PROJEKT:** Vključitev v projekt bo potekala s prijavo na javni razpis za vključitev v projekt, ki bo objavljen na spletni strani RRC Koper. Med prijavljenimi kandidati bo izbranih do 11 oseb. V celotnem obdobju izvajanja bo v projekt vključenih 62 udeležencev.

**OBDOBJE IZVAJANJA:** Objavljenih bo 6 razpisov v obdobju 2020-2023. Javni razpisi bodo objavljeni predvidoma vsake štiri mesece.

Prva skupina PONI je z delom pričela marca 2021, druga skupina pa bo vključena predvidoma avgusta 2021.

**CILJ PROJEKTA** so novoustanovljeni poslovni subjekti (s.p., d.o.o. in druge oblike poslovnih subjektov). Rezultat, ki ga zasledujemo zajema vključitev 62 potencialnih udeležencev v program usposabljanja projekta PONI, izdelanih 62 novih poslovnih načrtov in na trgu prestavljenih minimalno sprejemljivih produktov ter 30 % (oziroma 19) novoustanovljenih poslovnih subjektov na območju obalno-kraške regije v celotnem obdobju.



**2. JAVNI RAZPIS za vključitev v projekt Podjetno nad izzive – PONI Obalno –kraška (2. skupina)**

Regionalni razvojni center Koper je na svoji spletni strani dne 19. 4. 2021 objavil 2. javni razpis za vključitev kandidatov v projekt Podjetno nad izzive – PONI Obalno –kraška (2. skupina). **Rok za prijavo** je **15. 6. 2021**.

**Pogoji za vključitev:**

* poslovna ideja
* stalno ali začasno bivališče v eni izmed občin obalno-kraške regije
* pogojev glede stopnje izobrazbe ali starosti ni
* prijava v evidenci brezposelnih oseb na Zavodu RS za zaposlovanje ni potrebna
* kandidat predhodno še ni bil vključen v katerekoli program Podjetno v svet podjetništva ali Podjetno v svet podjetništva za problemsko območje v Obalno-kraški ali katerikoli drugi regiji
* izbran kandidat bo imel na dan vključenosti v projekt izpolnjene vse pogoje za podpis pogodbe o zaposlitvi na RRC Koper
* kandidat ima poravnave vse zapadle obveznosti do države
* kandidat odda vlogo za vključitev v projekt samo v obalno-kraški regiji.

**PRIJAVNA DOKUMENTACIJA je dostopna na spletni strani:** [**www.rrc-kp.si**](http://www.rrc-kp.si)

Predstavitev razpisa bo potekala **v petek, 21. 5. 2021 predvidoma ob 10.00** preko spletne aplikacije Zoom. Vsi zainteresirani se lahko prijavijo na elektronsko pošto [tina.matekovic@rrc-kp.si](mailto:tina.matekovic@rrc-kp.si). Povezavo do predstavitve in točen čas pričetka bomo sporočili 2 dni pred izvedbo predstavitve.



**Dodatne informacije:**

Regionalni razvojni center Koper, Ul. 15. maja 19, 6000 Koper

mag. Tina Matekovič, [tina.matekovic@rrc-kp.si](mailto:tina.matekovic@rrc-kp.si), 05 66 37 590

**FINANCIRANJE PROJEKTA**

Naložbo financirata Republika Slovenija in Evropska unija iz Evropskega sklada za regionalni razvoj. Projekt se izvaja v okviru »Operativnega programa za izvajanje Evropske kohezijske politike v obdobju 2014-2020«, prednostne osi »Dinamično in konkurenčno podjetništvo za zeleno gospodarsko rast«, v okviru izvajanja prednostne naložbe »Spodbujanje podjetništva, zlasti z omogočanjem lažje gospodarske izrabe novih idej in spodbujanjem ustanavljanja novih podjetij, vključno s podjetniškimi inkubatorji«, specifičnega cilja 1 »spodbujanje nastajanja in delovanja podjetij, predvsem start-up podjetij.«.